विक्रम को भेजा बाल आश्रम, लावारिस बच्ची की सेहत भी ठीक
रोहतक| पीजीआईएमएसमें जिस बच्चे को मां-बाप दो माह पहले मरता छोड़कर भाग गए थे, अब वह इलाज के बाद बिल्कुल ठीक हो गया है। वार्ड 14 में बच्चे विक्रम से बाल कल्याण समिति के चेयरमैन मिले। बाल कल्याण समिति ने तुरंत प्रभाव से बच्चे को जन सेवा संस्थान, बाल आश्रम, रोहतक में भिजवाया। इसके बाद समिति 12 दिनों से दाखिल नवजात लावारिस बच्ची को देखने गई। इस बच्ची को भी परिजन लावारिस छोड़ गए थे। वहीं, समिति ने नागरिक अस्पताल का भी दौरा किया। चिकित्सा अधीक्षक डॉ. रमेश चन्द्र से नागरिक अस्पताल में बच्चों को प्रदान की जाने वाली सेवाओं का जायजा लिया। बच्चों के लिए के एक स्पेशल इंडोर सुविधाजनक कमरे की व्यवस्था करने का आदेश दिया, जिसमें बीमार कमजोर अनाथ/लावारिस बच्चों को इलाज के लिए रखा जा सके। समिति के अध्यक्ष डॉ. राजसिंह सांगवान ने दौरे में कहा कि हर 0 से 18 वर्ष तक के बच्चों के इलाज के दौरान आईडी प्रूफ लिया जाए। इस दौरान उमा नेहा, गणेश कुमार, नीलम, पूजा किरण उपस्थित रही।
hin_Deva hin_Deva